Rita Akosua Dickson (an haife ta 1 ga Agusta 1970) ƴaƴar Ghana ce ƙwararren phytochem kuma mace ta farko mataimakiyar shugabar Jami'ar Kimiyya da Fasaha ta Kwame Nkrumah. Ta halarci Makarantar Sakandare ta St. Monica da ke Mampong-Ashanti inda ta yi karatunta na jarrabawar matakin farko na GCE sannan ta yi karatun sakandaren 'yan mata ta Wesley da ke Cape-Coast, don jarrabawar ta na GCE Advanced Level. Ta kammala karatunta a Jami’ar Kimiyya da Fasaha ta Kwame Nkrumah inda ta yi digiri na farko a fannin hada magunguna a shekarar 1994, ta kuma samu digiri na MPharm a wannan jami’a a fannin hada magunguna a shekarar 1999. Ta samu PHD a fannin hada magunguna daga King’s College London a shekarar 2007. Dickson ta fara aiki a matsayin malami a jami’ar Kimiyya da Fasaha ta Kwame Nkrumah a shekara ta 2000. Bayan ta tashi ne don ci gaba da karatu a kasar Birtaniya, ta koma Ghana a shekarar 2007 ta ci gaba da koyarwa a jami’ar Kimiyya da Fasaha ta Kwame Nkrumah. A shekarar 2009 ta samu karin girma zuwa babbar jami’a sannan kuma ta kara zama mataimakin farfesa a shekarar 2014.